**Приложение 19**

**Указания за оценка на съответствиеТО на   
Предприятията, които заявяват услуга от ЕЦИХ с правилата за  
 държавни/ минимални помощи**

# Цел на указанията

Настоящите указания са предназначени за предприятията и публичните организации, които получават услуги от Европейски цифрови и иновационни хъбове (ЕЦИХ) по процедура **чрез директно предоставяне на безвъзмездна финансова помощ BG16RFPR002-1.001 „Допълващо финансиране на избрани от Европейската комисия Европейски цифрови иновационни хъбове“**. При изпълнението на проектното предложение по процедурата ЕЦИХ ще прехвърлят всички извършени разходи за своето изграждане и функциониране като помощ под формата на безплатни и/или много под пазарната цена специализирани услуги към своите бенефициенти – това са малки и средни предприятия (МСП) малки дружества със средна пазарна капитализация (Small Mid-Caps) и публични организации за техните неикономически дейност. Дейностите, услугите и ценовата листа са неразделна част от договора към ЕК и към ПНИИДИТ.

Прехвърлянето на помощта към крайните получатели на помощта се извършва под **ЕДИН от приложимите режими на държавна/минимална помощ (de minimis), както следва:**

* **Финансирането представлява държавна помощ за микро, малки и средни предприятия, съгласно чл. 28 „Помощ за иновационни дейности на МСП“ от Регламент (ЕС) № 651/2014 на Комисията от 17 юни 2014[[1]](#footnote-2)** за поддържаните дейности от ЕЦИХ, които включват консултантски услуги в областта на иновациите и услуги в подкрепа на иновациите в съответствие с определенията на чл. 2, ал. 94 и 95 от ОРГО, изменен с Регламент (ЕС) № 2023/1315 на Комисията от 23 юни 2023 г. [[2]](#footnote-3)
* **Финансирането представлява минимална помощ (de minimis) съгласно Регламент ЕС 1407/2013 г.[[3]](#footnote-4) за малки дружества със средна пазарна капитализация (Small Mid-Caps)[[4]](#footnote-5).**  – т.е. предоставя се финансиране в размер под определен минимален праг за даден период от време, за който се приема, че не представлява държавна помощ – правилото de minimis. Съгласно Регламент ЕС 1407/2013 г. на Комисията, максималната стойност на помощта, предоставена за период от 3 години на едно и също предприятие (съгласно чл. 2, пар. 2 от Регламента), не може да надвишава 391 166 лева (200 000 евро), а по отношение на автомобилните превози за чужда сметка или срещу възнаграждение – 195 583 лева (100 хил. евро).

ЕЦИХ може да предоставя услуги за неикономическите дейности на публични организации.

Когато услугата касае неикономическите дейности на публичните организации то тя се предоставя в режим „не-помощ“. Когато публичната организация извършва едновременно икономическа и неикономическа дейност, то следва да има ясно разграничение между тях.

Указанията имат за цел да обяснят как се извършва оценката на предложенията по отношение на това, дали предприятието съответства на изискванията за получаване на безвъзмездна финансова помощ, съобразно приложимия режим за държавна/минимална помощ или режим „непомощ“ за нестопанските дейности на публичните организаци**и.**

**ВАЖНО: Настоящите указания, както и пълните или частични отстъпки от цената за услуги на ЕЦИХ и правилата, в съответствие с които микро, малки и средни предприятия, малки дружества със средна пазарна капитализация (Small Mid-Caps) и публични организации може да подават заявление-споразумение за отстъпки и да бъдат избирани и да получават тези отстъпки, са публично достъпни (чрез уебсайтове или други подходящи средства), преди доставчикът на услугата да започне да предлага отстъпките.**

# Общи определения

**„Държавна помощ“** е всяка помощ, предоставена от държавата или общината или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши свободната конкуренция чрез поставяне в по-благоприятно положение на определени предприятия, производството или търговията на определени стоки, или предоставянето на определени услуги, доколкото се засяга търговията между държавите членки.

**„Предприятие“** по смисъла на чл. 107 от Договора за функциониране на ЕС е всяко лице, което осъществява икономическа дейност без значение на неговата правноорганизационна форма, статут и начин на финансиране, независимо от това дали същото формира и разпределя печалба (чл. 20, ал. 2 от Закона за държавните помощи).

**„Едно и също предприятие“** Съгласно чл. 2, пар. 2 на Регламент (ЕС) № 1407/2013 „едно и също предприятие“ означава всички предприятия, които поддържат помежду си поне един вид от следните взаимоотношения:

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията по букви а) - г) посредством едно или няколко други предприятия, също се разглеждат като едно и също предприятие.

**„Предприятие в затруднено положение“** Съгласно чл. 2, пар. 18 от Регламент (ЕО) № 651/2014 предприятие в затруднено положение е предприятие, по отношение на което е изпълнено поне едно от следните обстоятелства:

а) в случай на дружество с ограничена отговорност (в т.ч. акционерно дружество, командитно дружество с акции или кооперация или други дружества по Приложение I към Директива 2013/34/ЕС, което не е МСП и което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) на Регламент (ЕС) 651/2014 г. и отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС[[5]](#footnote-6), а понятието „акционерен капитал" включва, когато е уместно, всякакви премии от емисии;

б) в случай на дружество, в което поне някои от съдружниците носят неограничена отговорност за задълженията на дружеството (в т.ч.: събирателно дружество, командитно дружество или едноличен търговец или други лица по Приложение II към Директива 2013/34/ЕС,което не е МСП и което съществува по-малко от три години или, за целите на допустимостта за помощите за рисково финансиране, МСП, което отговаря на условието по член 21, параграф 3, буква б) на Регламент (ЕС) 651/2014 г. и на условията за инвестиции за рисково финансиране въз основа на извършен от избрания финансов посредник финансов и правен анализ), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството", се разбира по-специално типовете дружества, посочени в приложение II към Директива 2013/34/ЕС;

в) когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори;

г) когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране;

д) когато предприятието не е МСП и през последните две години:

1) съотношението задължения/собствен капитал на предприятието е било по-голямо от 7,5; и

2) съотношението за лихвено покритие на предприятието, изчислено на основата на EBITDA, е било под 1,0..

**„Икономическа дейност“** е всяка дейност по предлагане на стоки и услуги на пазара, както и всяка дейност, резултатите от която са предназначени за размяна на пазара, независимо дали от това се формира и разпределя печалба или друг доход. За икономическа дейност се смята и предоставянето за ползване на материално и нематериално имущество и права. Правният статут на дадено лице съгласно националното право или генерирането на печалба е без значение - публичните органи, асоциациите и неправителствените организации също могат да бъдат определени като предприятия в зависимост от това каква дейност извършват и има ли отворен пазар за тази дейност.

**„Некономическа дейност“** е дейност която не е свързана с предлагане на стоки и/или услуги на даден пазар.

**„Администратор на помощ“** съгласно чл. 9 от Закона за държавните помощи (ЗДП) е лице, което предоставя или управлява, включително разработва държавна помощ или минимална помощ, освен когато в закон е предвидено друго. Когато държавната помощ или минималната помощ се предоставя от орган, управляващ оперативна програма, или от орган - програмен оператор на програма, администратор на помощта е органът, отговорен за управлението и изпълнението на програмата. Съгласно чл. 9, ал. 5 от ЗДП администраторът на помощ може да възложи част от функциите си по този закон на публичноправна организация, публичен орган или публично предприятие, което носи отговорност като администратор на помощ за възложените функции и изпълнява свързаните с тях задължения спрямо получателя на помощта. Отговорностите на администратора на помощта се изпълняват съобразно обема на делегираните правомощия.

Съгласно чл. 9, ал. 1 и ал. 4 от Закона за държавните помощи, администратор за предвижданата схема за държавна/минимална помощ по процедура BG16RFPR002-1.001 „Допълващо финансиране на избрани от Европейската комисия Европейски цифрови иновационни хъбове“ е Министерство на иновациите и растежа.

**„Консултантски услуги в областта на иновациите“** съгласно чл. 2, пар. 94 от Регламент (ЕС) 651/2014 г. означава консултиране, подпомагане или обучение в областта на трансфера на знания, придобиването, защитата или експлоатацията на нематериални активи или използването на стандартите и правилата, които ги уреждат, както и консултиране, подпомагане или обучение за въвеждането или използването на иновативни технологии и решения (включително цифрови технологии и решения);

**„Услуги за подкрепа на иновациите“**, съгласно чл. 2, пар. 95 от Регламент (ЕС) 651/2014 г. означава предоставянето на офис пространство, бази данни, услуги в облак и услуги за съхранение на данни, библиотеки, пазарни проучвания, лаборатории, поставяне на етикети за качество, изпитване, експериментиране и сертифициране или други свързани с горните услуги, включително услугите, предоставяни от организации за научни изследвания и разпространение на знания, научноизследователски инфраструктури, инфраструктури за изпитване и експериментиране или иновационни клъстери, с цел разработване на по-ефективни или по-високотехнологични продукти, процеси или услуги, включително прилагането на иновативни технологии и решения (включително цифрови технологии и решения);

# Заявяване на подкрепа от ЕЦИХ и условия за допустимост на предприятията и публичните организации.

Кандидатстването за получаване на услуга от ЕЦИХ се извършва като предприятието/публичната организация попълва Заявление-споразумение (Приложение 19.1) и го подава пред съответния ЕЦИХ. Заявленията от страна на предприятията се подават чрез ЕЦИХ до администратора на помощ –Министерство на иновациите и растежа. Заявителят представя към заявлението и приложимите документи, както следва:

***За микро, малки и средни предприятия, към Заявление-споразумението се прилагат слените документи:***

* Декларация за обстоятелствата по чл. 3 и чл. 4 от Закона за малките и средните предприятия (Приложение 19.2) и свързаните с нея приложения:

- СПРАВКА за обобщените параметри на предприятието, което подава декларация по чл. 3 и чл. 4 на ЗМСП (справката е неприложима при независими предприятия по ЗМСП) - Приложение 19.2.1., които са попълнени, съгласно Указния за попълване на Декларацията за обстоятелствата по чл. 3 и чл. 4 от Закона за малките и средните предприятия - Приложение 19.2.2.;

* Декларация за държавни/минимални помощи (Приложение № 19.5) и свързаното с нея приложение:
* Данни за получена държавна/минимална помощ (Приложение № 19.5.1)

***За малки дружества със средна пазарна капитализация микро, малки и средни предприятия, към Заявление-споразумението се прилагат слените документи:***

* Декларация за малки дружества със средна пазарна капитализация - Приложение 19.3;

- СПРАВКА за обобщените параметри на предприятието (справката е неприложима при независими предприятия по ЗМСП) - Приложение 19.2.1;

* Декларация за държавни/минимални помощи (Приложение № 19.5) и свързаното с нея приложение:
* Данни за получена минимална помощ (Приложение № 19.5.2)

***За публични организации, към Заявление-споразумението се прилагат слените документи:***

* Декларация за публични организации за разграничаване на неикономическата от икономическата дейност (Приложение 19.4)

Заявлението-споразумение и приложимите документи се подписват собственоръчно на хартия[[6]](#footnote-7) или в електронен вариант с валиден КЕП от ВСИЧКИ лица, които са официални представляващи на заявителя (предприятието/публичната организация) и са вписани като такива в Търговския регистър, регистър БУЛСТАТ и регистъра на ЮЛНЦ (вкл. прокурист/и, ако е приложимо), независимо дали представляват юридическото лице заедно и/или поотделно.

В зависимост от вида на заявителя при извършването на проверка може да бъдат изисквани допълнителни документи, необходими за удостоверяване допустимостта на заявителя да получи държавна или минимална помощ, които са посочени по долу в т. 4 „Условия съобразно приложимия режим на държавна/минимална помощ или режим „непомощ““.

От страна на ЕЦИХ се предоставят услуги на предприятията, като по своя преценка ЕЦИХ извършва първоначална проверка, относно спазване на условията за допустимост и предоставяне на държавна помощ.

Извършва се проверка на допустимост на предприятие/публична организация за получаване на услуга/и от ЕЦИХ (Приложение № 19.6) и прилагането на единен подход при извършване на проверки, следвайки Указанията за спазване на единен подход при извършване на документална проверка за допустимост, както и по отношение на категорията – предприятие и режим на държавна и минимална помощ на предприятията/публичните организации, заявили услуги от ЕЦИХ (Приложение 19.7). Извършването на проверка за допустимост не е задължително да се подава от ЕЦИХ към УО на ПНИИДИТ, предвид незадължителния характер на проверката от страна на ЕЦИХ. Въпреки това, задължение на ЕЦИХ е да събере всички приложими документи, посочени в Приложение 19.6 към Условията за изпълнение и необходими за удостоверяване на изискванията, посочени в т. 16 от Условията за кандидатстване по процедурата.

Управляващият орган извършва контрол по отношение определените от ЕЦИХ предприятия, които да получат услуги по настоящата процедура за предоставяне на безвъзмездна финансова помощ, и на извършената документална проверка на декларираните данни от ползвателите на услугата. УО на ПНИИДИТ извършва проверка за допустимост на предприятията включително и чрез информационната система за мониторинг на европейски и национални стратегии и регионална политика – Мониторстат (поддържана и управлявана от НСИ). При установена недопустимост на предприятията, свързани с режима на държавни/минимални помощи, разходите на ЕЦИХ за предоставените услуги не подлежат на възстановяване от УО на ПНИИДИТ.

Заявителите следва да представят официални документи за удостоверяване на посочените в Заявлението-споразумение обстоятелства, в случай че по отношение на тях не може да се извърши служебна проверка. В случай че УО на ПНИИДИТ установи неправомерно предоставена помощ от страна на ЕЦИХ към крайните получатели на услуги по чл. 28 от Регламент (ЕС) № 651/2014, направените разходи от страна на ЕЦИХ няма да бъдат верифицирани съгласно разпоредбите на АДПБФП и на Общите условия към него.

**ВАЖНО:** При положение че предприятие или публична организация от друга държава заяви услуга от мрежата ЕЦИХ в България, ЕЦИХ от съответната държава следва да удостовери съответствието на предприятието/публичната организация с изискванията за предоставяне на безвъзмездна финансова помощ и за държавни и минимални помощи, съгласно приложимата за съответната държава нормативната уредба. Удостоверяването се извършва чрез изпращане на документ от ЕЦИХ от съответната държава до ЕЦИХ в България, който да потвърждава допустимостта на заявилото услуга предприятие/публична организация. В такъв случай е необходимо пред ЕЦИХ в България, предприятието или публичната организация от друга държава да подаде Заявление-споразумение, без да попълва раздел III и да прилага придружаващи документи. Извършената проверка за допустимост на предприятието от ЕЦИХ от съответната държава се изисква от ЕЦИХ в България. Бенефициентът координатор прилага към искането за междинно/окончателно плащане предоставената документация от ЕЦИХ от съответната държава.

**4**. **Условия съобразно приложимия режим на държавна/минимална помощ или режим „не-помощ“**

Предприятията/публичните организации, които заявяват подкрепа от ЕЦИХ могат да участват в процедурата и да получат безвъзмездно финансиране, в случай че:

**4.1. При режим държавна помощ, съгласно чл. 28 „Помощ за иновационни дейности на МСП“ от Регламент (ЕС) № 651/2014:**

* **Предприятията, които заявяват подкрепа от ЕЦИХ са допустими в случай че** са микро-, малки и средни предприятия по смисъла на чл. 3 и чл. 4 от Закона за малките и средните предприятия Приложение 19.I на Регламент на Комисията (ЕС) № 651/2014, и, съобразно данни посочени в Декларация за обстоятелствата по чл. 3 и чл. 4 от Закона за малките и средните предприятия (Приложение 19.2).

Средствата по настоящата процедура за предоставяне на безвъзмездна финансова помощ по ПНИИДИТ се счита за прозрачна на основание чл. 5, пар.2, б. а) от Регламент (ЕС) № 651/2014. Съгласно чл. 6 Регламент (ЕС) № 651/2014 помощта може да бъде освободена от задължението за уведомяване само ако има стимулиращ ефект. Приема се че помощта има стимулиращ ефект с подаване от страна на предприятието, краен получател на писмено заявление за помощ, преди услугите на ЕЦИХ, които се предоставят на МСП по настоящата процедура (работата по проекта или дейностите) да е започнала .

В случай че завяващото подкрепа предприятие се е определило като „свързано предприятие“ и/или „предприятие партньор“ по смисъла на ЗМСП, към декларацията за обстоятелствата по чл. 3 и чл. 4 от ЗМСП следва да представи СПРАВКА за обобщените параметри на предприятието, което подава декларация по чл. 3 и чл. 4 на ЗМСП - Приложение 19.1.1, за две последователни финансови години доказващи декларираната по т.3 от Декларацията категория на предприятието.

Заявилото подкрепа предприятие следва да представи и следните документи, относими и отразяващи разпределението на капитала за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:

а) Книга за акционерите - приложимо за акционерните дружества с поименни акции;

б) Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

в) Книга за акционерите и устав - приложимо за командитните дружества с акции;

г) Справка за разпределение капитала на дружеството – приложимо за акционерните дружества.

В случай, че предприятието, което завява подкрепа има приключена финансова година към декларацията се прилагат и следните документи:

д) Отчет за приходите и разходите и Счетоводен баланс за последните две приключени финансови години преди подаване на заявлението;

е) Отчет за заетите лица, средствата за работна заплата и други разходи за труд за последнаите две приключени финансови години преди подаване на заявлението.

В случай че кандидатът е в отношения на свързаност и/или партньорство с трети предприятия, то (при условията на чл. 23, ал. 6 от Закона за търговския регистър и регистъра на ЮЛНЦ) се представят документи по настоящата точка и за тези предприятия. За предприятията, с които кандидатите са в отношения на свързаност и/или партньорство и установени в държава, различна от Р. България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени .

Документите по букви от а) до е) се представят и за всички посочени в СПРАВКАТА за обобщените параметри на предприятието, което подава декларация по чл. 3 и чл. 4 на ЗМСП - Приложение 19.2.1., като „свързани предприятия“ и „предприятия партньори“ на заявилото подкрепа предприятие.

ж) Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ) (ако е приложимо), за всички свързани предприятия и предприятия-партньори за последните 2 (две) приключени/последователни финансови години.

В случай че кандидатът е посочил наличие на свързани предприятия и предприятия-партньори в Справките за обобщените параметри на предприятието, което подава Декларация за обстоятелствата по чл. 3 и чл. 4 на Закона за малките и средните предприятия (ЗМСП), то трябва да представи и отчети за всички свързани предприятия и предприятия-партньори за последните 2 (две) приключени/последователни финансови години във формат идентичен на този, в който са подадени към Националния статистически институт (НСИ). В случай че данните от представените отчети не потвърждават статуса на микро, малко или средно предприятие ИЛИ малко дружество със средна пазарна капитализация, се представят и отчети за предходните две последователни финансови години, в които предприятието запазва своите параметри по чл. 3 от ЗМСП, Приложение I на Регламент (ЕС) № 651/2014. без промяна.

Посочените документи или еквивалентни на тях, съобразно законодателството на съответната държава, се представят за всички предприятия независимо от категорията им и мястото, на което са установени. Документите са неприложими за публичните организации.

Посочените документи се изискват, в случай че не са оповестени в Търговския регистър. В случай че са оповестени в Търговския регистър, същите ще се проверяват служебно.

**ВАЖНО:** **Максимален размер на помощта при предоставяне на услуги от ЕЦИХ на МСП и приложим режим на групово освобождаване в съответствие с чл. 28 „Помощ за иновационни дейности на МСП“ от** Регламент **(ЕС) № 651/2014.** Посоченият максимален размер е приложими за всяко МСП, получило услуга/и от ЕЦИХ. Конкретно МСП може да бъде одобрено и да получи помощ само под формата на консултантски услуги в областта на иновациите и услуги в подкрепа на иновациите в размер до 430 282 лева (220 000 евро) за предприятие за всеки тригодишен период.[[7]](#footnote-8)

ЕЦИХ, в качеството си на доставчик на услугата води записи на сумите на помощта, предоставена на всяко МСП под формата на отстъпки от цената, за да се увери, че определените в член 28, параграфи 3 и 4 тавани са спазени. Тази информация се съхранява за период от 10 години от датата на последно предоставяне на помощта от доставчика на услугата, съгласно чл. 5, пар. 2, буква жа), т. iii) от Регламент **(ЕС) № 651/201**.

Информация за отпуснатите от Министерството на иновациите и растежа, чрез ЕЦИХ държавни помощи в съответствие с чл. 28 „Помощ за иновационни дейности на МСП“ от Регламент (ЕС) № 651/2014, се предоставя в електронен вид чрез въвеждане на записи за всяко МСП, получило държавна помощ надвишаваща 195 583 лева (левовата равностойност на 100 000 евро в Модула на Европейската комисия за осигуряване на прозрачност на държавните помощи - State Aid Transparency Award Module.

**ВАЖНО:** В случай че е налице промяна на категорията на предприятието, същото декларира пред ЕЦИХ съответната категория към момента на предоставяне на безвъзмездна финансова помощ и стартиране предоставянето на услугата. УО на ПНИИДИТ ще извършва документална проверка както на декларираната категория предприятие, така и относно правилата за предоставяне на държавна/минимална помощ.

**В случай че бъде установена погрешно декларирана категория, довела до неспазване на заложени в Условията за кандидатстване правила или ограничения, разходите за предоставяната услуга от ЕЦИХ няма да бъдат възстановени от УО на ПНИИДИТ.**

**НЕДОПУСТИМИ КАНДИДАТИ ПРИ РЕЖИМ ДЪРЖАВНА ПОМОЩ:**

**Кандидатите не могат да участват в процедурата и да получат безвъзмездно финансиране, в случай че попадат в забранителните режими съгласно чл. 1, пар. 3 на Регламент на Комисията (ЕС) № 651/2014 и по-конкретно, ако:**

**А) Икономическата дейност, за която кандидатстват, се отнася до:**

* сектора на преработка и продажба на селскостопански продукти, в следните случаи:
* когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или
* когато помощта е обвързана със задължението да бъде прехвърлена частично или изцяло на първичните производители;
* Проектното предложение не съдържа дейности за улесняване на закриването на неконкурентоспособни въглищни мини в съответствие с Решение 2010/787/ЕС на Съвета.

**Б) Са предприятия, които:**

* + са обект на неизпълнено разпореждане за възстановяване вследствие на предходно решение на Европейската комисия, с което дадена помощ се обявява за неправомерна и несъвместима с вътрешния пазар ;
  + са „предприятия в затруднено положение“, по отношение на които е изпълнено поне едно от следните обстоятелства :

**1.** В случай на дружество с ограничена отговорност (в т.ч. акционерно дружество, командитно дружество с акции или кооперация или други дружества по Приложение I към Директива 2013/34/ЕС, което не е МСП и което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) на Регламент (ЕС) 651/2014 г. и отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС , а понятието „акционерен капитал" включва, когато е уместно, всякакви премии от емисии;

Преценката относно обстоятелството по т. 1 се извършва въз основа на данните за последната приключена финансова година, както следва:

Едно предприятие ще бъде считано за “предприятие в затруднено положение“, когато сумата на т. III „Резерв от последващи оценки“, т. IV „Резерви“, т. V „Натрупана печалба (загуба) от минали години“ и т. VI „Текуща печалба (загуба)“ от раздел А „Собствен капитал“ на пасивите, описани в Счетоводния баланс на съответното предприятие е отрицателна стойност, която надвишава 50% от сумата на т. I „Записан капитал“ и т. II „Премии от емисии“ от раздел А „Собствен капитал“ на пасивите, описани в Счетоводния баланс .

**2.** В случай на събирателно дружество или командитно дружество, или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството", се разбира по-специално типовете дружества, посочени в приложение II към Директива 2013/34/ЕС.

3. Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори.

4. Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране.

Изискванията по т. Б) се прилагат и на равнище група – както за предприятието-кандидат, така и за предприятията, с които кандидатът формира група предприятия (разгледани в цялост). Преди предоставяне на услугата, ЕЦИХ извършва проверка (включително за наличие на „предприятие в затруднено положение“ по смисъла на чл. 2, пар. 18 от Регламент (ЕС) № 651/2014) на кандидата и лицата, с които същите са свързани, формирайки група, въз основа на подадената декларация и чрез извършване на служебна проверка на наличната информация в публичните регистри (вкл. ТР и регистър на ЮЛНЦ). Проверката и определянето на „група“ ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект (кандидат), имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. ТР и регистър на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.

**В) Финансирането представлява:**

* + помощи за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа;
  + помощ, поставена в зависимост от използване на местни (национално произведени стоки и услуги) за сметка на вносни стоки.

ВАЖНО: Когато предприятието, получаващо услуги от ЕЦИХ упражнява едновременно дейност в недопустими сектори и в допустими сектори по настоящата процедура, безвъзмездната финансова помощ по тази процедура се предоставя само за дейностите в допустимите сектори, като предприятието, получател на помощта следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездната помощ, предоставена по настоящата процедура.

В случай че на етап изпълнение бъде установено, че не са спазени изискванията да не се подкрепя недопустима дейност, предоставените средства (в случай на изплатени такива), подлежат на възстановяване.

С оглед горното, след получаване на съответната услуга от ЕЦИХ предприятието представя, индивидуален сметкоплан утвърден от ръководството на предприятието с включени в него обособените счетоводни сметки /подсметки/, специално открити за получената услуга/и от ЕЦИХ. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездната финансова помощ по процедурата.

**4.2. При режим минимална помощ (de minimis), съгласно Регламент (ЕС) 1407/2013 г.**

* **Предприятията, които заявяват подкрепа от ЕЦИХ са допустими в случай че** са малки дружества със средна пазарна капитализация (Small Mid-Caps), съобразно данни посочени в Декларация за малки дружества със средна пазарна капитализация - Приложение 19.3;

В случай че завяващото подкрепа предприятие се явява „свързано предприятие“ и/или „предприятие партньор“ по смисъла на ЗМСП следва да представи СПРАВКА за обобщените параметри на предприятието, което подава декларация по чл. 3 и чл. 4 на ЗМСП - Приложение 19.2.1, за две последователни финансови години доказващи декларираната в Декларация за малки дружества със средна пазарна капитализация категория на предприятието.

Заявилото подкрепа предприятие следва да представи и следните документи, относими и отразяващи разпределението на капитала за периода, за който се декларират данните в Декларацията за малки дружества със средна пазарна капитализация:

а) Книга за акционерите - приложимо за акционерните дружества с поименни акции;

б) Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

в) Книга за акционерите и устав - приложимо за командитните дружества с акции;

г) Справка за разпределение капитала на дружеството – приложимо за акционерните дружества.

В случай, че предприятието, което завява подкрепа има приключена финансова година към декларацията се прилагат и следните документи:

д) Отчет за приходите и разходите и Счетоводен баланс за последната последните две приключена приключени финансови години преди подаване на заявлението;

е) Отчет за заетите лица, средствата за работна заплата и други разходи за труд за последнаите две та приключена приключени финансови години преди подаване на заявлението.

В случай че кандидатът е в отношения на свързаност и/или партньорство с трети предприятия, то (при условията на чл. 23, ал. 6 от Закона за търговския регистър и регистъра на ЮЛНЦ) се представят документи по настоящата точка и за тези предприятия. За предприятията, с които кандидатите са в отношения на свързаност и/или партньорство и установени в държава, различна от Р. България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени .

Документите по букви от а) до е) се представят и за всички посочени в СПРАВКАТА за обобщените параметри на предприятието, което подава декларация по чл. 3 и чл. 4 на ЗМСП - Приложение 19.2.1., като „свързани предприятия“ и „предприятия партньори“ на заявилото подкрепа предприятие.

ж) Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ) (ако е приложимо), за всички свързани предприятия и предприятия-партньори за последните 2 (две) приключени/последователни финансови години.

В случай че кандидатът е посочил наличие на свързани предприятия и предприятия-партньори в Справките за обобщените параметри на предприятието, което подава Декларация за обстоятелствата по чл. 3 и чл. 4 на Закона за малките и средните предприятия (ЗМСП), то трябва да представи и отчети за всички свързани предприятия и предприятия-партньори за последните 2 (две) приключени/последователни финансови години във формат идентичен на този, в който са подадени към Националния статистически институт (НСИ). В случай че данните от представените отчети не потвърждават статуса на микро, малко или средно предприятие ИЛИ малко дружество със средна пазарна капитализация, се представят и отчети за предходните две последователни финансови години, в които предприятието запазва своите параметри по чл. 3 от ЗМСП, Приложение I на Регламент (ЕС) № 651/2014. без промяна.

Посочените документи или еквивалентни на тях, съобразно законодателството на съответната държава, се представят за всички предприятия независимо от категорията им и мястото, на което са установени. Документите са неприложими за публичните организации.

Посочените документи се изискват, в случай че не са оповестени в Търговския регистър и регистър на ЮЛНЦ. В случай че са оповестени в Търговския регистър и регистър на ЮЛНЦ, същите ще се проверяват служебно.

**ВАЖНО:** Максималният размер на помощта по режим de minimis **при предоставяне на услуги от ЕЦИХ на малки дружества със средна пазарна капитализация (Small Mid-Caps)**, за която се кандидатства заедно с другите получени минимални помощи за едно и също предприятие за период от три бюджетни години (двете предходни плюс текущата година) не може да надхвърля левовата равностойност на 395 166 лева (200 000 евро) и съответно левовата равностойност на 195 583 лева (100 000 евро) за едно и също предприятие, което осъществява автомобилни товарни превози за чужда сметка.

Максимално допустимите размери, се прилагат независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза.

За целите на таваните, посочени по-горе, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси.

Помощ по настоящата процедура се предоставя под формата на безвъзмездни средства, която се счита за прозрачна помощ de minimis, съгласно чл. 4 от Регламент (ЕС) № 1407/2013.

Размерът на предоставените минимални помощи се определя като сбор от помощта, за която се кандидатства по процедура BG16RFPR002-1.001 „Допълващо финансиране на избрани от Европейската комисия Европейски цифрови иновационни хъбове“ и получената минимална помощ на територията на Република България от:

1. предприятието – краен получател;

2. предприятията, с които предприятието - краен получател образува „едно и също предприятие“ по смисъла на чл. 2, пар. 2 на Регламент (ЕС) № 1407/2013;

3. всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието - краен получател съгласно чл. 3, пар. 8 на Регламент (ЕС) № 1407/2013;

4. предприятията, образуващи „едно и също предприятие“ с предприятието - краен получател, които са се възползвали от минимална помощ, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.

Спазването на посочените прагове ще бъде проверявано чрез Декларацията за минимални помощи (Приложение 19.2.2), като кандидатите носят отговорност за декларираните данни. Допълнително ще бъде извършвана проверка и в Информационната система "Регистър на минималните помощи".

Преди предоставяне на услуги ЕЦИХ следва да извършва документална проверка на декларираните данни от допустимите малки дружества със средна пазарна капитализация (Small Mid-Caps) в Декларация за минимални помощи (Приложение 19.2.2),.

По смисъла на Регламент (ЕС) № 1407/2013 „едно и също предприятие“ означава всички предприятия, които поддържат помежду си поне един вид от следните взаимоотношения:

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията, посочени в букви а) - г) по-горе, посредством едно или няколко други предприятия, също се разглеждат като едно и също предприятие. Предприятия, които поддържат едно от тези взаимоотношения посредством физическо лице или група от действащи съвместно физически лица, също се считат за „едно и също предприятие“.

В този случай физическо лице се приравнява на предприятие по смисъла на Регламент (ЕС) № 1407/2013, само ако извършва икономическа дейност под някаква форма, т.е. е едноличен търговец и/или упражнява свободна професия и/или участва в управлението и/или контрола върху дейността на някое от предприятията.

**Кандидатите не могат да участват в процедурата и да получат безвъзмездно финансиране, в случай че попадат в забранителните режими на Регламент (ЕС) № 1407/2013 и по-конкретно, ако:**

**А) Икономическата дейност, за която кандидатстват, се отнася до[[8]](#footnote-9) :**

• сектора на рибарството и аквакултурите, уредени с Регламент (ЕС) № 1379/2013 (недопустими са предприятия, които кандидатстват за дейност, която съгласно КИД-2008 попада в код на икономическа дейност 03 „Рибно стопанство“, 10.2. „Преработка и консервиране на риба и други водни животни, без готови ястия”);

• сектора на първично производство на селскостопански продукти;

• сектора на преработката и търговията със селскостопански продукти, в следните случаи:

- когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или

- когато помощта е свързана със задължението да бъде прехвърлена частично или изцяло на първичните производители.

**Б) Финансирането представлява:**

• помощи за дейности, свързани с износ за трети държави или държави членки, по-конкретно помощите, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

• помощ, поставена в зависимост от преференциално използване на национални продукти спрямо вносни такива;

• помощ, която ще се използва за придобиването на товарни автомобили от предприятия, които осъществяват автомобилни товарни превози за чужда сметка или срещу възнаграждение.

**ВАЖНО:** Когато дадено предприятие упражнява едновременно дейност в секторите по букви А) или Б), и кандидатства за дейности попадащи в допустимите сектори на обхванати от Регламент (ЕС) № 1407/2013 г., безвъзмездната помощ по настоящата процедура се предоставя само за дейностите допустими от Регламент (ЕС) № 1407/2013, като предприятието – краен получател следва да води отделна счетоводна отчетност, която да гарантира отделяне на дейностите и/или разграничаване на разходите, така че дейностите в горепосочените сектори по букви А) и Б) да не се ползват от безвъзмездната помощ, предоставена по настоящата процедура.

Помощта de minimis, предоставена съгласно Регламент (ЕС) № 1407/2013, може да се кумулира с помощ de minimis, предоставена съгласно Регламент (ЕС) № 360/2012 на Комисията от 25 април 2012 година относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи усули от общ икономически интерес (ОВ L 114, 26.4.2012 г., стр. 8) и Регламент (ЕС) № 717/2014 на Комисията от 27 юни 2014 година относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190 от 28.06.2014 г.) до съответния размер, определен в чл. 3, ал. 2 на Регламент (ЕС) № 1407/2013, като натрупването на минималните помощи е по вид дейности до съответния праг за конкретния вид дейност. В случаите на предприятия, които са в обхвата на Регламент (ЕС) 360/2012 г., приложимият праг за натрупване на минималната помощ е до левовата равностойност на 500 000 евро.

Помощта de minimis не се кумулира с държавна помощ, отпусната за същите допустими разходи или с държавна помощ за същата мярка за финансиране на риска, ако чрез това кумулиране може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с регламент за групово освобождаване или с решение, приети от Комисията.

В случай че на етап подадено заявление за получаване на услуга от ЕЦИХ се установи надвишаване на максимално допустимия праг по Регламент (ЕС) № 1407/2013, ЕЦИХ ще ограничи услугите, които ще предостави до допустимия праг за конкретното предприятие получател на услугата.

Данните за получените предходни минимални помощи следва да бъдат надлежно посочени от предприятието, което заявява услуги от ЕЦИХ в Декларация за получените минимални помощи.

Помощта de minimis се смята за отпусната от момента на писмена договореност между ЕЦИХ и предприятието – краен получател на помощ, независимо от датата на получаване на услугата от предприятието.

При неспазване на изискванията на Регламент (ЕС) № 1407/2013, относими към предприятието (крайния получател на помощ), същият възстановява пълния размер на средства за предоставените услуги, съгласно ценовата листа на ЕЦИХ, със законната лихва от момента на получаването до окончателното им изплащане.

ЕЦИХ е длъжен да документира и събира цялата информация относно прилагането на Регламент (ЕС) № 1407/2013. Така съставените документи трябва да съдържат цялата информация, която е необходима, за да се докаже, че са спазени условията по Регламент (ЕС) № 1407/2013.

Документацията относно предоставената минимална помощ се съхранява за период от 10 бюджетни години от датата, на която е предоставена последната индивидуална помощ по такава схема. ГД ЕФК, МИР документира и събира цялата информация, относно извършваните от него проверки при прилагането на Регламента, включително проверката на декларираната от кандидатите информация, посредством данни от официални източници, като НСИ, Търговския регистър, регистъра на юридическите лица с нестопанска цел и др. Документация от извършените проверки се съхранява за период от 10 бюджетни години от датата, на която е предоставена последната индивидуална помощ по настоящата процедура.

При поискване от Европейската комисия ЕЦИХ и предприятието – краен получател на помощ предоставят, чрез УО на ПНИИДИТ, на министъра на финансите цялата информация и придружаваща документация, която Европейската комисия счита за необходима за целите на контрола на прилагането на Регламент (ЕС) № 1407/2013.

Информацията и документацията се предоставят на министъра на финансите в срок 15 работни дни, освен ако в искането на Европейската комисия или в указанията на Министерството на финансите не е определен друг срок. Съгласно чл. 34, ал. 1 от ЗДП и чл. 9, ал. 4 от ППЗДП,

Министерството на иновациите и растежа в качеството си на администратор на помощ изисква информация от ЕЦИХ и я предоставя на министъра на финансите в срок до три дни от предоставянето на всяка помощ, попадаща в обхвата на минимална помощ. Информация за отпуснатите от Министерството на иновациите и растежа, чрез ЕЦИХ минимални помощи се предоставя в електронен вид чрез интернет базирания "Регистър на минималните помощи".

**4.3. Предоставяне на услуги от ЕЦИХ за неикономическите дейности на публични организации**

ЕЦИХ може да предоставя услуги за неикономическите дейности на публични организации. Когато услугата касае неикономическите дейности на публичните организации то тя се предоставя в режим „не-помощ“. Когато публичната организация извършва едновременно икономическа и неикономическа дейност, то следва да има ясно разграничение между тях. Публичните организации следва да поддържат система за водене на аналитична счетоводна отчетност, чрез която се отделя стопанската от нестопанската (икономическата от неикономическата) дейност и която позволява проследяване на финансирането/получаването на безвъзмездни услуги.

Предвид изискването за получаване на услуги от ЕЦИХ за неикономическите дейности, публичните организации, в качеството си на получател на услугата следва да гарантира, че получената безвъзмездна услуга от страна на ЕЦИХ ще бъде използвана само за финансиране на разходи за неикономически дейности, чрез ясно разграничение между икономическите и неикономически им дейности. Публичните организации следва да поддържат система за водене на аналитична счетоводна отчетност, чрез която се отделя стопанската от нестопанската (икономическата от неикономическата) дейност и която позволява проследяване на финансирането/получаването на безвъзмездни услуги.

**5, Натрупване**

**Съгласно чл. 8, пар. 3 от Регламент (ЕС) № 651/2014 г. на Комисията помощите с установими допустими разходи, които са освободени от задължението за уведомяване по смисъла на Регламента, могат да се натрупват с:**

**а) всякаква друга държавна помощ, доколкото тези мерки засягат различни установими допустими разходи;**

**б) всякаква друга държавна помощ както и с минимална помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, приложими за тази помощ по силата на Регламент (ЕС) № 651/2014..**

**ВАЖНО:** Безвъзмездното финансиране по процедурата може да се натрупва с всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия размер или интензитет на помощта, приложим за тази помощ[[9]](#footnote-10). Посоченото ще бъде проверявано въз основа на представената от страна на кандидата Декларация за държавни/минимални помощи.

При определяне дали е спазен максимално допустимият размер и съответно интензитет на помощта, ще се взема предвид както размера на държавната/минималната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

Допълнително, предприятията, които заявяват получаване на услуга/и от ЕЦИХ нямат право да заявяват вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

1. **Възстановяването на държавна/минимална помощ**

Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от Закона за държавните помощи неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на получаване на безвъзмездна финансова помощ.

ЕЦИХ и предприятията - крайни получатели се задължават да осигурят изпълнението на всички изисквания на настоящата схема, както и да въведат подходящи контролни механизми, с които да гарантират изпълнението на тези изисквания.

При поискване ЕЦИХ предоставя чрез УО на ПНИИДИТ на министъра на финансите цялата информация и придружаваща документация, която Европейската комисия счита за необходима за целите на контрола на прилагането на Регламент (ЕС) № 651/2014. Информацията и документацията се предоставят на министъра на финансите в срок 15 работни дни, освен ако в искането на Европейската комисия или в указанията на Министерството на финансите не е определен друг срок.

След публикуване на настоящите Условия за предоставяне на държавна/минимална помощ не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 651/2014 или на Регламент на Комисията (ЕС) № 1407/2013.

Помощта по процедурата се предоставя в срока на действие на приложимите Регламенти - Регламент (ЕС) № 651/2014 или на Регламент (ЕС) № 1407/2013 и регламентите, които ги изменят и отменят.

**Приложения:**

* Заявление-споразумение за получаване на услуга/и от ЕЦИХ (Приложение 19.1)
* Декларация за обстоятелствата по чл. 3 и чл. 4 от Закона за малките и средните предприятия (Приложение № 19.2) и свързаните с нея приложения:

- СПРАВКА за обобщените параметри на предприятието, което подава декларация по чл. 3 и чл. 4 на ЗМСП (справката е неприложима при независими предприятия по ЗМСП) - Приложение № 19.2.1. и

- Указния за попълване на Декларацията за обстоятелствата по чл. 3 и чл. 4 от

Закона за малките и средните предприятия - Приложение 19.2.2.;

* Декларация за малки дружества със средна пазарна капитализация - Приложение № 19.3;
* Декларация за публични организации за разграничаване на неикономическата от икономическата дейност (Приложение № 19.4);
* Декларация за държавни/минимални помощи (Приложение № 19.5) и свързаното с нея приложение:
* Данни за получена държавна/минимална помощ (Приложение № 19.5.1);
* Данни за получена минимална помощ (Приложение № 19.5.2.).
* Образец на Контролен лист за извършена проверка на допустимост на предприятие/публична организация за получаване на услуга/и от ЕЦИХ (Приложение № 19.6).
* Указания за спазване на единен подход при извършване на документална проверка за допустимост, както и по отношение на категорията – предприятие и режим на държавна и минимална помощ на предприятията/публичните организации, заявили услуги от ЕЦИХ (Приложения № 19.7)

1. Регламент (ЕС) 651/2014 от 17-ти юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (наричан по нататък Регламент (ЕС) 651/2014 или “Общ регламент за групово освобождаване” – “ОРГО”); [↑](#footnote-ref-2)
2. Регламент (ЕС) 2023/1315 на Комисията от 23 юни 2023 година за изменение на Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора и на Регламент (ЕС) 2022/2473 за обявяване на някои категории помощи — за предприятия, които произвеждат, преработват и предлагат на пазара продукти от риболов и аквакултури — за съвместими с вътрешния пазар в приложение на членове 107 и 108 от Договора [↑](#footnote-ref-3)
3. Регламент (ЕС) №1407/2013 на Комисията от 18 декември 2013 г. относно прилагането на членове 107 и 108 от Договора за функциониране на ЕС към помощта de minimis (OB L 352 от 24.12.2013 г.) [↑](#footnote-ref-4)
4. Съгласно чл. 2, пар. 103д от Регламент (ЕО) № 651/2014 „малки дружества със средна пазарна капитализация (Small Mid-Caps)“ са предприятия, които по показатели не са МСП, но средно списъчният брой на персонала им е до 499 служители, и чийто годишен оборот не надвишава 100 милиона евро или чийто годишен баланс не надвишава 86 милиона евро, като са взети предвид всички отношения на партньорство и свързаност с други предприятия по смисъла на чл. 4 от ЗМСП. [↑](#footnote-ref-5)
5. Директива 2013/34/ЕС на Европейския парламент и на Съвета от 26 юни 2013 г. относно годишните финансови отчети, консолидираните финансови отчети и свързаните доклади на някои видове предприятия и за изменение на Директива 2006/43/ЕО на Европейския парламент и на Съвета и за отмяна на Директиви 78/660/ЕИО и 83/349/ЕИО на Съвета ([ОВ L 182, 29.6.2013 г., стр. 19](https://eur-lex.europa.eu/legal-content/BG/AUTO/?uri=OJ:L:2013:182:TOC)). [↑](#footnote-ref-6)
6. Заявление-споразумение на хартия ще се приема от администратора на помощ единствено в случаите, в които все още не е изградена информационна система за подаването му [↑](#footnote-ref-7)
7. Периодът от датата на предоставяне на помощта по настоящата процедура до същата дата три години назад [↑](#footnote-ref-8)
8. Съгласно дефинициите, дадени в чл. 2 от Регламент на Комисията (ЕС) 1407/2013 [↑](#footnote-ref-9)
9. Съгласно чл. 8 от Регламент (ЕС) № 651/2014 и чл. 5 от Регламент (ЕС) № 1407/2013. [↑](#footnote-ref-10)